- Hindi News
- National
- मड़कोलेश्वरधाम में घाटों के निर्माण व जीर्णोद्धार होने से प्राकृतिक सौंदर्य देखने दूर दूर से आते
मड़कोलेश्वरधाम में घाटों के निर्माण व जीर्णोद्धार होने से प्राकृतिक सौंदर्य देखने दूर-दूर से आते हैं श्रद्धालु
गांव से 13 किमी दूर तीन नदियों के संगम पर बसे मड़कोलेश्वरधाम की प्राकृतिक छटा देखते ही बनती है। यहां पर कुछ माह पहले ही 50 लाख की लागत से घाटों का निर्माण एवं मंदिर का जीर्णोद्धार कराया गया है। जिससे यहां के घाट चमक उठे हैं। गौरतलब है कि सुनार, कोपरा एवं जूड़ी के संगम पर बसे मड़कोलेश्वरधाम में दूर-दूर से श्रद्धालुओं का आना-जाना लगा रहता है। यहां पर हजारों साल पुराना भगवान शिवजी का मंदिर है। ऐसी मान्यता है कि इस मंदिर का निर्माण देवताओं के शिल्पी भगवान विश्वकर्मा ने कराया था।
मंदिर की अद्भुत नक्काशी देखते ही बनती है। मंदिर की प्राचीनता के चलते यहां पर रोजाना ही दमोह, छतरपुर, पन्ना व सागर जिले के लोगों का आना-जाना लगा रहता है। शिव पार्वती के मंदिर के अलावा यहां पर भगवान श्रीकृष्ण का भी मनोहारी मंदिर है। जिसका निर्माण मोनी महाराज द्वारा कराया गया है। यहां विराजमान संत मोनी महाराज कई वर्षों से मौन व्रत धारण किए हुए हैं। यहां आने वाले भक्तों के सवालों का जबाव स्लेट पेंसिल पर लिखकर देते हैं। यहां पर मकर संक्रांति एवं महाशिवरात्रि पर विशाल मेला भी भरता है। जिसमें हजारों की संख्या में श्रद्धालु आते हैं। लोगों की भीड़ के चलते बीते माह ही मंदिर तक डामर की सड़क बनाई गई है। पहले यहां की सड़क काफी जर्जर थी। स्थानीय निवासी सूरज, विजय, राकेश ने बताया कि यदि दतियाघाट मंगोला, मगरोन मार्ग से मड़कोलेश्वरधाम को जोड़ दिया जाए तो यहां पर जटाशंकर जाने के लिए सीधा रास्ता हो जाएगा।
नरसिंहगढ़। मड़कोलेश्वरधाम में घाटों के निर्माण के बाद यहां का प्राकृतिक सौंदर्य देखते ही बनता है।
tgl_Latn sot_Latn hin_Deva hin_Deva hin_Deva hin_Deva hin_Deva